钦定古今图书集成/理学汇编/字学典/第101卷 > 顾诫奢
## 钦定古今图书集成/理学汇编/字学典/第101卷 > 顾诫奢

按《杜工部集》顾诫奢太子文学、翰林待诏杜甫《送顾
八分文学适洪吉州诗》云：“中郎石经后，八分盖憔悴。
顾侯运𬬻锤，笔力破馀地。昔在开元中，韩蔡同赑屃。
元宗妙其书，是以数子至。御札早流传，揄扬非造次。
三人并入直，恩泽各不二。顾于韩蔡内，辨眼工小字。
分日示诸王，钩深法更秘。”

按《东观馀论》：“顾诫奢书《吕肃公碑》，首倒薤，亦自奇古，
不独八分可赏云。”